**ΠΡΟΣΚΛΗΣΗ ΣΕ ΗΜΕΡΙΔΑ**

«***Προκλήσεις που προκύπτουν στη διαχείριση των αστικών λυμάτων από την επικείμενη αναθεώρηση της Οδηγίας 91/271***»

8 Ιουνίου 2023, 14:30-17:00

Τεχνόπολις 1Γκάζι, Αθήνα

Οργανωτές:

Εργαστήριο Υγειονομικής Τεχνολογίας, Εθνικό Μετσόβιο Πολυτεχνείο (ΕΜΠ)

Ένωση Δημοτικών Επιχειρήσεων Ύδρευσης - Αποχέτευσης (ΕΔΕΥΑ)

Εταιρεία Ύδρευσης και Αποχέτευσης Πρωτεύουσας (ΕΥΔΑΠ)

Εταιρεία Ύδρευσης και Αποχέτευσης Θεσσαλονίκης (ΕΥΑΘ)

Το Εργαστήριο Υγειονομικής Τεχνολογίας (EYT) της Σχολής Πολιτικών Μηχανικών του Εθνικού Μετσόβιου Πολυτεχνείου (ΕΜΠ), η Ένωση Δημοτικών Επιχειρήσεων Ύδρευσης - Αποχέτευσης (ΕΔΕΥΑ), η Εταιρεία Ύδρευσης και Αποχέτευσης Πρωτεύουσας (ΕΥΔΑΠ), η Εταιρεία Ύδρευσης και Αποχέτευσης Θεσσαλονίκης (ΕΥΑΘ) σας προσκαλούν στην ενημερωτική ημερίδα με τίτλο «***Προκλήσεις που προκύπτουν στη διαχείριση των αστικών λυμάτων από την επικείμενη αναθεώρηση της Οδηγίας 91/271****»* η οποία θα πραγματοποιηθεί την Πέμπτη 8 Ιουνίου (14:30-17:00) στο Τεχνόπολις στο Γκάζι στο πλαίσιο του Διεθνούς Συνεδρίου “Water Innovation and Circularity” ([www.wicc.gr](http://www.wicc.gr)).

Τον Οκτώβριο του 2022 η Ευρωπαϊκή Ένωση δημοσίευσε την πρότασή της για την αναθεώρηση της Οδηγίας 91/271 για την επεξεργασία των αστικών λυμάτων (2022/0345). Η πρόταση αυτή στοχεύει μεταξύ άλλων:

* Στη μείωση της ρύπανσης, της κατανάλωσης ενέργειας και των εκπομπών αερίων του θερμοκηπίου στις εγκαταστάσεις επεξεργασίας λυμάτων.
* Σε βελτίωση της ποιότητας των επεξεργασμένων αστικών λυμάτων.
* Σε βελτίωση της πρόσβασης στην υγιεινή ειδικά για τους πιο ευάλωτους και περιθωριοποιημένους πολίτες.
* Στη μετακύλιση του κόστους επεξεργασίας των μικρορρύπων στη βιομηχανία.
* Στην απαίτηση για παρακολούθηση των παθογόνων και μικρορύπων στα λύματα.
* Στην προώθηση ενός πιο βιώσιμου και κυκλικού τρόπου διαχείρισης των αστικών λυμάτων, σύμφωνα με τις επιταγές της Ευρωπαϊκής Πράσινης Συμφωνίας.

Η εφαρμογή της πρότασης αυτής αναμένεται να επιφέρει σημαντικές αλλαγές και να επηρεάσει σημαντικά τους φορείς διαχείρισης των λυμάτων τόσο όσον αφορά τα απαιτούμενα έργα υποδομής που θα πρέπει να πραγματοποιηθούν όσο και την καθημερινή λειτουργία των εγκαταστάσεων επεξεργασίας λυμάτων. Στην ημερίδα αυτή θα πραγματοποιηθεί μία ανάλυση και συζήτηση των βασικών αλλαγών που έχουν προταθεί και τι θα σημαίνει αυτό για τους φορείς διαχείρισης των λυμάτων.

**Πρόγραμμα**

|  |  |
| --- | --- |
| 14:30 – 15:00 | Χαιρετισμοί από ΕΔΕΥΑ, ΕΥΔΑΠ, ΕΥΑΘ, ΕΜΠ |
| 15:00 – 15:20 | Βασικά Σημεία του Σχεδίου Αναθεώρησης της Οδηγίας 91/271 – EYT ΕΜΠ |
| 15:20 – 15:40 | Προτάσεις βελτίωσης του Σχεδίου Αναθεώρησης της Οδηγίας 91/271 – ΕΥΤ ΕΜΠ |
| 15:40 – 15:55 | Παρέμβαση από ΕΔΕΥΑ |
| 15:55 – 16:10 | Παρέμβαση από ΕΥΔΑΠ |
| 16:10 – 16:25 | Παρέμβαση από ΕΥΑΘ |
| 16:25 – 17:00 | Παρεμβάσεις από ΔΕΥΑ |
| 17:00 – 17:30 | Συζήτηση και τελικές προτάσεις |

Η είσοδος για την ημερίδα θα είναι ελεύθερη. Λόγω των περιορισμένων θέσεων στην αίθουσα, θα τηρηθεί σειρά προτεραιότητας. Παρακαλούμε όπως μας αποσταλεί το Δελτίο Συμμετοχής σας μέχρι την Πέμπτη 1.6.2023, στο ακόλουθο email: [lamprini@central.ntua.gr](mailto:lamprini@central.ntua.gr)

**Δελτίο Συμμετοχής**

|  |  |
| --- | --- |
| **Ονοματεπώνυμο:** |  |
| **Ιδιότητα/Θέση:** |  |
| **Φορέας / Εταιρεία:** |  |
| **Διεύθυνση:** |  |
| **Τηλέφωνο:** |  |
| **Email:** |  |